1. pielikums

Ministru kabineta

2014. gada \_\_\_.\_\_\_\_\_\_\_\_\_

noteikumiem Nr.\_\_\_\_\_

Vispārīgās kvalitātes prasības neatkarīgi no autoceļa noslogojuma

1. Uzmērīšana un nospraušana

Būvniecības nospraušanas ģeodēziskā tīkla punktu precizitātei jāatbilst 3. precizitātes klasei saskaņā ar būvniecību regulējošajiem normatīvajiem aktiem ģeodēzisko darbu jomā atbilstoši šādām prasībām:

|  |  |  |
| --- | --- | --- |
| Nosaukums | Standartnovirze σ | Precizitātes raksturojums |
| Plāna stāvokļa precizitātes klase P3 | 5 mm < σL ≤ 15 mm | Vidēja |
| Augstuma precizitātes klase H3  | 2 mm < σH ≤ 5 mm | Vidēja |

2. Koku, krūmu un zaru zāģēšana

Izpildītais darbs kontrolējams visā apgabalā, neatbilstības gadījumā veicot pasākumus prasību nodrošināšanai.

3. Grāvju rakšana un tīrīšana

Grāvju nogāžu virsmām un darba joslai jābūt noplanētām. Izrakto vai iztīrīto grāvju kvalitātei jāatbilst šādām prasībām:

| Parametrs | Prasība | Izpildes laiks vai apjoms |
| --- | --- | --- |
| Ūdens atvade(1) | Pilnībā nodrošināta | Visā būvobjektā |
| Ģeometriskie izmēri | ≤ ± 20 % no paredzētā | Vismaz trīs vietās būvobjektā |
| Garenkritums(2) | ≤ ± 1,0 % no paredzētā,bet ≥ 0,3 % | Visā būvobjektā vismaz divās vietās uz katru grāvja kilometru |
| Teknes augstuma atzīmes | ≤ ± 5 cm no paredzētā | Vismaz trīs vietās būvobjektā |
| Nogāžu vai gultnes nostiprinājums | Jāatbilst prasībām | Visā būvobjektā vismaz divās vietās uz katru grāvja kilometru |

PIEZĪME(1) Ūdens atvadei jābūt nodrošinātai, nepieļaujot ūdens uzkrāšanos uz ceļa virsmas, grāvjos, pie caurtekām un drenāžas caurulēs, kā arī piegulošajās teritorijās.

PIEZĪME (2) Grāvja garenkritumam jābūt paredzētajā ūdens tecēšanas virzienā.

4. Liekās grunts aizvešana un izlīdzināšana

Izpildītajam darbam jāatbilst būvprojekta prasībām. Izpildītais darbs kontrolējams visā apgabalā, neatbilstību gadījumā veicot nepieciešamos pasākumus prasību nodrošināšanai.

5. Bedrīšu remonts

Ja bedrītes remontētas ar bitumena emulsiju un šķembām vai izremontētās bedrītes apstrādātas ar bitumena emulsiju un šķembām, pēc darba pabeigšanas uz seguma nedrīkst palikt ar minerālmateriālu neapbērta brīva saistviela (bitumens), – tā jāapber ar nepieciešamā daudzuma minerālmateriālu, turklāt, ja paredzēta nosedzošā kārta, tad pirms tās būvniecības uz seguma virsmas nedrīkst atrasties nepiesaistīts minerālmateriāls, – tas jānoslauka. Ja izremontēto bedrīšu paaugstinājumi virs esošā seguma līmeņa ir virs pieļautā, tie jānofrēzē, bet, ja izremontēto bedrīšu padziļinājums zem esošā līmeņa lielāks par pieļauto, tad bedrītes jāremontē atkārtoti. Izremontēto bedrīšu kvalitātei, izņemot bedrīšu remontu sabrukušajos (avārijas) posmos, kur ceļa seguma novērtējums ir 2 vai zemāks, jāatbilst šādām prasībām:

| Parametrs | Prasība | Izpildes laiks vai apjoms |
| --- | --- | --- |
| Līdzenums | Attālums no kārtas (esošā seguma vai izremontētās bedrītes) virsmas līdz mērmalas plaknei nedrīkst pārsniegt 10 mm | Testējot šaubu gadījumos par neatbilstību |

PIEZĪME(1) Mērlata jānovieto pāri izremontētajai bedrītei, mērlatas vienu galu novietojot bedrītes un esošā seguma savienojuma vietā tā, lai tur varētu tikt veikts pirmais mērījums. Mēra ar ķīli bedrītes savienojuma vietās ar esošo segumu un virs bedrītes. Mērījumu solis 0,5m. Mērlatu var likt gan garenvirzienā, gan šķērsvirzienā. Ja esošā seguma līdzenums neļauj novietot mērlatu tā, lai būtu iespējama atremontētās bedrītes līdzenuma uzmērīšana, mērījums nav veicams.

6. Plaisu aizpildīšana

Pēc darba pabeigšanas uz seguma nedrīkst palikt ar minerālmateriālu neapbērta brīva saistviela (bitumens) – tā jāapber ar nepieciešamā daudzuma minerālmateriālu. Ja paredzēta nosedzošā kārta, tad pirms tās būvniecības uz seguma virsmas nedrīkst atrasties nepiesaistīts minerālmateriāls – tas jānoslauka.

7. Plaisu aizliešana vai aizpildīšana ar hermētiķi

Virs plaisas iestrādātajai hermētiķa lentei jābūt 3 – 6 mm biezai, viendabīgai, bez plaisām, iedobumiem vai paaugstinājumiem, platumā 75 – 125 mm.

Ar hermētiķi aizpildītas plaisas izzāģējuma vai izfrēzējuma dziļumam ir jābūt vienādam vai lielākam par 12 mm, izzāģētas vai izfrēzētas plaisas platumam – vienādam vai lielākam par 12 mm.

Hermētiķim ir jābūt labi pielipušam pie seguma un plaisā, un pārkaisītam ar smilti. Pēc darba pabeigšanas uz seguma nedrīkst palikt ar minerālmateriālu neapbērts brīvs hermētiķis – tas jāapber ar nepieciešamā daudzuma minerālmateriālu. Uz seguma virsmas nedrīkst atrasties nepiesaistīts minerālmateriāls.

8. Asfalta seguma frēzēšana

Asfalta seguma izlīdzinošās vai savienojumu frēzēšanas kvalitātei jāatbilst šādām prasībām:

| Parametrs | Prasība | Izpildes laiks vai apjoms |
| --- | --- | --- |
| Līdzenums | Attālums no kārtas (frēzētās) virsmas līdz mērmalas plaknei nedrīkst pārsniegt 10 mm | Testējot šaubu gadījumos par neatbilstību |
| Šķērsprofils,ja paredzēts | ≤ ± 1,0 % no paredzētā | Visā būvobjektā katrā joslā ik pēc 250 m |

Līdzenuma neatbilstības gadījumā papildus jāfrēzē vai jālabo, iestrādājot asfalta maisījumu.

9. Zemes klātne

Uzbūvētajam zemes klātnes ierakumam vai uzbērumam, kā arī katrai uzbūvētajai kārtai jābūt līdzenai, jābūt nodrošinātai pilnīgai ūdens notecei. Mērījumi, pārbaudes un testēšana jāveic pirms nosedzošās kārtas būvniecības, izņemot stabilizētu kārtu izurbto paraugu spiedes stiprību. Izpildīto darbu kvalitātei jāatbilst šādām prasībām:

| Parametrs | Prasība | Izpildes laiks vai apjoms |
| --- | --- | --- |
| Virsmas augstuma atzīmes | ≤ ± 5 cm no paredzētā | Visā būvobjektā vismaz trīs vietās šķērsprofilā (piem., uz ceļa ass un malās) ik pēc 100 m |
| Nogāžu slīpums | Ne stāvākas par paredzēto | Testējot aizdomu gadījumos par neatbilstību |
| Šķērsprofils | ≤ ± 1,5 % no paredzētā | Visā būvobjektā katrā joslā ik pēc 100 m pirms nosedzošās kārtas būvniecības |
| Platums | ≤ ± 10 cm no paredzētā uz katru pusi no ceļa ass |
| Novietojums plānā | ≤ ± 10 cm no paredzētā | Visā būvobjektā raksturīgos punktos |
| Kārtas biezums, stabilizētām kārtām | ≤ ± 5 cm no paredzētā | Visā būvobjektā vismaz trīs vietās šķērsprofilā (piem., uz ceļa ass un malās) ik pēc 500 m |
| Grunts sablīvējums katrai kārtai vai pamatnei(1) (2) | ≥ 98 % no Proktora blīvuma vai veicot dubulto slogošanu ar statisko plātni Eυ2/Eυ1 ≤ 3,5 | Visā būvobjektā katrā joslā ik pēc 1000 m pirms nosedzošās kārtas būvniecības |
| Deformācijas modulis, ar saistvielām nesaistītām kārtām | Kopējais deformācijas modulis EV2 nedrīkst būt zemāks par 45 MPa vai ne zemāks par 25 MPa katrai zemākajai kārtai, ja nav paredzēts citādi, papildus jānosaka grunts mitrums mērījuma izpildes vietā, kā arī, ja iepriekš nav noteikts, tad jānosaka grunts Proktora blīvums un optimālais mitrums | Visā būvobjektā katrā joslā ik pēc 1000 m vai vismaz 1 mērījums katrai zemākajai kārtai, ja nav paredzēts citādi |

PIEZĪME(1) Jānosaka no grunts uzbūvētās kārtas tilpuma blīvums, kas jāattiecina pret no kārtas noņemta parauga Proktora blīvumu.

PIEZĪME(2) Grunts sablīvējums ar cementu stabilizētām vai uzlabotām kārtām jānosaka ne vēlāk kā tās pašas dienas laikā, kad veikta cementa iestrāde. Ar kaļķi stabilizētas vai uzlabotas kārtas sablīvējums jānosaka ne vēlāk kā nākamajā dienā pēc kaļķa iestrādes.

PIEZĪME(3) Deformācijas modulis jāuzmēra gruntij tās optimālajā mitrumā, vai ne vairāk kā +/- 2% no optimālā mitruma.

Neatbilstību gadījumā jāveic nepieciešamie pasākumi prasību nodrošināšanai.

10. Ar saistvielām nesaistītu kārtu armēšana vai atdalīšana

Kvalitāte jānovērtē darba izpildes laikā, un atklātās neatbilstības jālabo pirms nākamā darba posma uzsākšanas. Ģeosintētiskā materiāla lokšņu savienojumi nedrīkst būt šaurāki par paredzēto, noklātas joslas platumam pieļaujamā atkāpe ir no -5 līdz +15 cm uz katru pusi no ceļa ass. Konstruktīvo kārtu kvalitāte jānovērtē atbilstoši šo noteikumu un būvprojekta prasībām.

11. Salizturīgā kārta

Uzbūvētai salizturīgajai kārtai jābūt viendabīgai un līdzenai, nodrošinot pilnīgu ūdens noteci no kārtas virsmas. Mērījumi, pārbaudes un testēšana jāveic pirms nākamās konstruktīvās kārtas būvniecības. Uzbūvētās kārtas kvalitātei jāatbilst šādām prasībām:

| Parametrs | Prasība | Izpildes laiks vai apjoms |
| --- | --- | --- |
| Virsmas augstuma atzīmes | ≤ ± 5 cm no paredzētā | Visā būvobjektā vismaz trīs vietās šķērsprofilā (piem., uz ceļa ass un malās) ik pēc 50 m |
| Šķērsprofils | ≤ ± 1,5 % no paredzētā | Visā būvobjektā katrā joslā ik pēc 50 m |
| Platums | ≤ ± 10 cm no paredzētā uz katru pusi no ceļa ass |
| Novietojums plānā | ≤ ± 10 cm no paredzētā | Visā būvobjektā raksturīgos punktos |
| Kārtas biezums | ≤ ± 5 cm no paredzētā | Visā būvobjektā vismaz trīs vietās šķērsprofilā (piem., uz ceļa ass un malās) ik pēc 500 m |
| Sablīvējums (1) | ≥ 100 % no Proktora blīvuma vai veicot dubulto slogošanu ar statisko plātni Eυ2/Eυ1≤2,5 | Visā būvobjektā katrā joslā ik pēc 1000 m pirms nosedzošās konstruktīvās kārtas būvniecības |
| Deformācijas modulis | Kopējais deformācijas modulis EV2 nedrīkst būt zemāks par:- 60 MPa vai- 90 MPa ,atbilstoši paredzētajam būvprojektā, ja nav paredzēts citādi | Visā būvobjektā katrā joslā ik pēc 1000 m |

PIEZĪME(1) Jānosaka uzbūvētās kārtas tilpuma blīvums, attiecinot to pret no kārtas noņemta parauga Proktora tilpuma blīvumu.

12. Nesaistītu minerālmateriālu pamata nesošā kārta vai segums

Uzbūvētajai nesaistītu minerālmateriālu pamata nesošajai kārtai vai segumam jābūt viendabīgam un līdzenam, nodrošinot pilnīgu ūdens noteci no kārtas virsmas. Mērījumi, pārbaudes un testēšana jāveic pirms nosedzošās kārtas būvniecības. Ja šķembu pamata nesošo kārtu būvē vairākos slāņos, tad pārbaudes, izņemot sablīvējumu, jāveic pēc pēdējā slāņa izbūves. Uzbūvētā pamata nesošās kārtas vai seguma kvalitātei jāatbilst šādām prasībām:

| Parametrs | Prasība | Izpildes laiks vai apjoms |
| --- | --- | --- |
| Virsmas augstuma atzīmes, ja paredzēts uzmērīt | ≤ ± 3 cm no paredzētā | Visā būvobjektā vismaz trīs vietās šķērsprofilā ik pēc 50 m. Piemēram, uz ceļa ass un malās |
| Šķērsprofils | ≤ ± 1,0 % no paredzētā | Visā būvobjektā katrā joslā ik pēc 50 m |
| Platums | ≤ -5/+10 cm no paredzētā uz katru pusi no ceļa ass |
| Novietojums plānā | ≤ ± 7 cm no paredzētā | Visā būvobjektā raksturīgos punktos |
| Kārtas biezums | Pamatu nesošajām kārtām:≤ -2/+5 cm no paredzētā.Segumu kārtām:≤ -1/+2 cm no paredzētā. | Visā būvobjektā vismaz trīs vietās šķērsprofilā ik pēc 500 m. Piemēram, uz ceļa ass un malās |
| Sablīvējums katram slānim, ja lietoti maisījumi (nenosaka segumam) | ≥ 102 % no Proktora blīvuma(1) vai veicot dubulto slogošanu ar statisko plātni Eυ2/Eυ1≤2,3 | Visā būvobjektā katrā joslā ik pēc 1000 m pirms nosedzošās kārtas būvniecības |
| Sablīvējums katrai kārtai, ja lietotas frakcionētas šķembas | Veicot dubulto slogošanu ar statisko plātni Eυ2/Eυ1≤2,3 | Visā būvobjektā katrā joslā ik pēc 1000 m pirms nosedzošās kārtas būvniecības |
| Sablīvējums segumam | Kārta nedrīkst būt irdena, kārtas virsmai jābūt viendabīgai, blīvai, bez pārmērīga nepiesaistīta materiāla daudzuma uz tās (≥ 100 % no Proktora blīvuma) | Visā būvobjektā |

PIEZĪME (1) Jānosaka uzbūvētās kārtas tilpuma blīvums, kurš jāattiecina pret no kārtas noņemta parauga Proktora tilpuma blīvumu.

13. Atputekļošana

Pabeigtam darbam jāatbilst pasūtītāja vai būvprojekta prasībām. Atputekļotai nesaistītu minerālmateriālu seguma virsmai jābūt viendabīgai un bez pārmērīgas minerālmateriāla segregācijas. Šķērskrituma uzmērījumi jāveic un tam jāatbilst pasūtītāja vai būvprojektā izvirzītajām prasībām. Jābūt pilnībā nodrošinātai ūdens atvadei no ceļa klātnes. Atputekļojot ar bitumena emulsiju, bitumena emulsijas iestrādes dziļumam segumā jābūt 2,5 – 4,5 cm, tas jāpārbauda vismaz vienā vietā ik pēc 1000 m.

14. Nomaļu uzpildīšana

Uzbūvētās nomales segumam jābūt viendabīgam un līdzenam, nodrošinot pilnīgu ūdens noteci no kārtas virsmas. Nomaļu piebēršanā lietotais materiāls nedrīkst atrasties uz brauktuves vai citām ceļa konstrukcijām, kur tas nav bijis paredzēts, pretējā gadījumā tas ir jānovāc, nesabojājot ceļa konstrukcijas. Uzbūvētajām nomalēm jāatbilst šādām prasībām:

| Parametrs | Prasība | Izpildes laiks vai apjoms |
| --- | --- | --- |
| Seguma malas un nomales sajūgums | Jābūt vienā līmenī vai ne vairāk par mīnus 10 mm | Visā būvobjektā katrai nomalei ik pēc 100 m |
| Šķērsprofils | 4 – 5 % ceļa klātnes šķautnes virzienā, vai ≤ ± 1,0 % no paredzētā | Visā būvobjektā katrai nomalei ik pēc 100 m |
| Platums | ≤ ± 5 cm no paredzētā |
| Slāņa biezums, ja paredzēts uzpildīt konkrētā biezumā | ≤ -1/+2 cm no paredzētā | Testējot aizdomu gadījumos par neatbilstību |
| Sablīvējums | Kārta nedrīkst būt irdena, kārtas virsmai jābūt viendabīgai, blīvai, bez pārmērīga nepiesaistīta materiāla uz tās (≥ 100 % no Proktora blīvuma) | Visā būvobjektā |

15. Ar cementu saistīta minerālmateriālu pamata nesošā kārta

Prasības ar cementu vai CHCS saistītu maisījumu paraugu kondicionēšanai un stiprībai:

| Parametrs | Kondicionēšanas periods | Kondicionēšanas režīms |
| --- | --- | --- |
| Sagatavotā maisījuma izturēšana pirms paraugu sagatavošanas | 4 h | Pārklāts ar mitru audumu, ik pēc pusstundas rūpīgi pārmaisot |
| Sablīvēta parauga kondicionēšana pirms spiedes stiprības noteikšanas | 7 dienas28 dienas | E – paraugs formā un ūdens necaurlaidīgā plastmasas maisā (20 ± 2) 0C 7 un 28 dienas vaiA – paraugs formā (20 ± 2) 0C 1 dienu, tad 90 – 100 % mitrumā (20 ± 2) 0C 6 un 27 dienas |
| Parametrs | Spiedes stiprība | Stiprības klase |
| Spiedes stiprība pēc 7 dienām | 1,5 – 3,0 MPa | - |
| Spiedes stiprība pēc 28 dienām | H/D(1)=2,0 ≤ 5,0 MPaH/D(1)=1,0(2) ≤ 6,0 MPa | C5/6 |

PIEZĪME(1) H/D = parauga augstuma un diametra attiecība.

PIEZĪME(2) H/D = no 0,8 līdz 1,21.

Uzbūvētajai ar cementu vai CHCS saistītu minerālmateriālu pamata nesošajai kārtai jābūt viendabīgai un līdzenai, nodrošinot pilnīgu ūdens noteci no kārtas virsmas. Mērījumi, pārbaudes un testēšana jāveic pirms nosedzošās kārtas būvniecības. Ja ar cementu vai CHCS saistītu minerālmateriālu pamata nesošo kārtu būvē vairākos slāņos, tad pārbaudes, izņemot sablīvējumu, jāveic pēc pēdējā slāņa izbūves. Uzbūvētā pamata nesošās kārtas kvalitātei jāatbilst šādām prasībām:

| Parametrs | Prasība | Izpildes laiks vai apjoms |
| --- | --- | --- |
| Virsmas augstuma atzīmes | ≤ ± 3 cm no paredzētā | Visā būvobjektā vismaz trīs vietās šķērsprofilā ik pēc 50 m. Piemēram, uz ceļa ass un malās |
| Šķērsprofils | ≤ ± 1,0 % no paredzētā | Visā būvobjektā katrā joslā ik pēc 50 m |
| Platums | ≤ -5/+10 cm no paredzētā uz katru pusi no ceļa ass |
| Kārtas biezums | ≤ -2/+5 cm no paredzētā | Visā būvobjektā vismaz trīs vietās šķērsprofilā ik pēc 500 m. Piemēram, uz ceļa ass un malās |
| Novietojums plānā | ≤ ± 7 cm no paredzētā | Visā būvobjektā raksturīgos punktos |
| Sablīvējums katram slānim (testējot darba izpildes laikā tūlīt pēc slāņa sablīvēšanas) | ≥ 102 % no Proktora blīvuma(1) vai veicot dubulto slogošanu ar statisko plātni Eυ2/Eυ1≤2,3 | Visā būvobjektā katrā joslā ik pēc 1000 m, testēšanu veicot tajā pašā dienā, kad veikta maisījuma iestrāde, tūlīt pēc sablīvēšanas |

PIEZĪME (1) Jānosaka uzbūvētās kārtas tilpuma blīvums, kurš jāattiecina pret no kārtas noņemta parauga Proktora tilpuma blīvumu

16. Gruntēšana

Vizuāli jāpārbauda visa nogruntētā virsma. Ja saistvielu izlej, gruntējamai virsmai jābūt pilnībā nosegtai ar vienmērīga biezuma saistvielas kārtu, neveidojot notecējumus un pārmērīgu saistvielas uzkrāšanos atsevišķos laukumos. Ja saistvielu iemaisa vai arī iestrādā sīkšķembas, virsmai jābūt ar vienmērīgu tekstūru, paredzēto līdzenumu un šķērsprofilu.

17. Asfaltbetona, šķembu mastikas asfalta vai porasfalta kārta

Uzbūvētajai asfalta kārtai jābūt viendabīgai un ar vienmērīgu virsmas tekstūru, bez izsvīdumiem, bez segregācijas, plaisām vai citiem vizuāli konstatējamiem defektiem. No transporta slodzēm nedrīkst veidoties paliekošas deformācijas. Jābūt nodrošinātai pilnīgai ūdens notecei no kārtas virsmas. Uzbūvētās asfalta kārtas kvalitātei jāatbilst šādām prasībām:

| Parametrs | Prasība | Izpildes laiks vai apjoms |
| --- | --- | --- |
| Virsmas augstuma atzīmes (ja paredzēts) | ≤ ± 2,5 cm no paredzētā | Visā būvobjektā vismaz trīs vietās šķērsprofilā ik pēc 50 m, piemēram, uz ceļa ass un malās |
| Šķērsprofils | ≤ ± 0,5 % no paredzētā | Visā būvobjektā katrā joslā ik pēc 50 m |
| Platums | ≤ ± 5 cm no paredzētā uz katru pusi no ceļa ass |
| Novietojums plānā | ≤ ± 5 cm no paredzētā | Visā būvobjektā raksturīgos punktos |
| Kārtas biezums(1)(noteikta biezuma kārtām) | Dilumkārtām:≤ ± 0,5 cm no paredzētā(4).Saistkārtām un apakškārtām:≤ -0,5/+1,5 cm no paredzētā(4) | Visā būvobjektā katrā joslā ik pēc 1000 m(3), izurbjot katrā vietā 4 paraugus 10 cm diametrā (divus – būvdarbu veicējs, sekojoši darbu izpildei, divus – pasūtītājs) |
| Kārtas biezums(1)(izlīdzinošajām kārtām) | Nedrīkst būt mazāks kā norādīts būvprojektā |
| Garenlīdzenums un šķērslīdzenums dilumkārtai (ja neuzmēra ar lāzera profilogrāfu) | Attālums no kārtas virsmas līdz mērmalas plaknei nedrīkst pārsniegt 6 mm | Visā būvobjektā katrā joslā ik pēc 50 m |
| Kārtas sablīvējums(2) (5) (noteikta biezuma kārtām)M – Maršala paliekošā porainībaB – Izurbtā parauga paliekošā porainība | AC surf | M-1,5 ≤ B ≤ M+2,5 |  Visā būvobjektā katrā joslā ik pēc 1000 m(3).Ieteikums paraugus noņemt ne ātrāk kā 3 dienas un ne vēlāk kā 14 dienas pēc asfalta kārtas uzbūvēšanas |
| AC base/bin < 32mm | M-1,5 ≤ B ≤ M+3,5 |
| AC base/bin ≥ 32mm | M-2,5 ≤ B ≤ M+3,5 |
| SMA | M-1,5 ≤ B ≤ M+3,0 |
| PA | M-2,0 ≤ B ≤ M+3,0 |
| Kārtas paliekošā porainība(2) (noteikta biezuma kārtām, ja nav datu par Maršala paliekošo porainību) | AC surf | ≤ 6 % |
| AC base/bin | ≤ 10 % |
| SMA | ≤ 6 % |
| PA | ≤ 30 % |
| Minimālais stingumsMaksimālais stingumsNogurumizturība(tikai, ja lietots AC tipa asfalta maisījums) | Prasības atbilstoši šo noteikumu prasībām 2. pielikumā | Paraugu ņemšanu un testēšanu nodrošina pasūtītājs, ja uzskata to par nepieciešamu, par saviem līdzekļiem |

PIEZĪME(1) Urbtos paraugus nedrīkst ņemt tuvāk nekā 0,5 m no asfalta malas un 0,2 m no komunikāciju pieslēgumiem.

PIEZĪME(2) Kārtas sablīvējums jāvērtē noteikta biezuma kārtām, bet nav jāvērtē mainīga biezuma kārtām. Urbtie paraugi katrā vietā jāņem paralēli kustības virzienam joslā. Jāņem 4 paraugi (sērija): A1; B1; A2; B2, tā, lai attālums starp urbumu asīm būtu ap 30 cm. Paraugus nedrīkst ņemt tuvāk nekā 0,5 m no asfalta malas un 0,2 m no garenšuves, darba šuves vai komunikāciju pieslēgumiem. Katra urbuma diametram jābūt ne mazākam par 10 cm. Paraugu ņemšanas vietas jāizvēlas tā, lai raksturotu vidējo joslā ieklātās asfalta kārtas kvalitāti. Novērtējumam jāaprēķina vidējais rezultāts no diviem paraugiem (1. un 2.). „A” paraugus noņem būvdarbu veicējs sekojoši darbu izpildei, „B” paraugus noņem pasūtītājs. „A” un „B” paraugu ņemšanas vietas dislokācija, ja paraugu ņemšana netiek veikta vienā laikā, var būt atšķirīga.

PIEZĪME(3) Mērījumus ar lāzera profilogrāfu, saķeres koeficienta mērījumus un pasūtītāja „B” paraugu urbšanu veic pasūtītājs par saviem līdzekļiem. Pie paraugu noņemšanas drīkst piedalīties būvdarbu veicēja pārstāvis. Šādu pasūtītāja paraugu noņemšanas vai testēšanas vietas un apstākļu vēlāka apstrīdēšana vai neatzīšana nav atļauta. „A” paraugu urbšanu veic būvdarbu veicējs sekojoši darbu izpildei. „A” un „B” paraugu noņemšanas vietas dislokācija, ja paraugu noņemšana netiek veikta vienā laikā, var būt atšķirīga.

PIEZĪME(4) Ja vairāku slāņu seguma apakškārtas vai saistes kārtas ieklāšanas laikā atsevišķos apgabaloskonstatēnepietiekamu kārtas biezumu, to var kompensēt, attiecīgi palielinot nosedzošo kārtu biezumu, tomēr sabiezinātās kārtas biezums nedrīkst pārsniegt attiecīgā asfalta maisījuma tipa lapā noteikto maksimālo biezumu. Šādos gadījumos kompensējamās un kompensējošās kārtas biezuma summārā pieļaujamā atkāpe no paredzētā ir ne vairāk kā 5 mm.

PIEZĪME(5) Izurbtā parauga paliekošā porainība dilumkārtām jebkurā gadījumā nedrīkst pārsniegt 6 %.

Lai novērtētu uzbūvētā asfaltbetona seguma vai seguma kārtas novecošanos ražošanas, uzglabāšanas, transportēšanas un iestrādes laikā, pasūtītājs jebkurā brīdī ir tiesīgs veikt saistvielas atgūšanu no ceļa seguma izurbtajiem asfaltbetona paraugiem. Atgūtās saistvielas fizikāli mehāniskajiem rādītājiem jāatbilst ražotāja deklarētajiem, Fraasa trausluma temperatūrai jābūt ≤ -15 0C.

18. Mīkstā asfalta vai emulsijas asfalta kārta

Uzbūvētajai asfalta kārtai jābūt viendabīgai un ar vienmērīgu virsmas tekstūru, bez izsvīdumiem, bez segregācijas, plaisām vai citiem vizuāli konstatējamiem defektiem. No transporta slodzēm nedrīkst veidoties paliekošas deformācijas (pieļaujama uzbūvētās kārtas normāla formēšanās procesa elastība). Jābūt nodrošinātai pilnīgai ūdens notecei no kārtas virsmas. Uzbūvētās mīkstā vai emulsijas asfalta kārtas kvalitātei jāatbilst šādām prasībām:

| Parametrs | Prasība | Izpildes laiks vai apjoms |
| --- | --- | --- |
| Virsmas augstuma atzīmes (ja paredzēts) | ≤ ± 3 cm no paredzētā | Visā būvobjektā vismaz trīs vietās šķērsprofilā ik pēc 50 m.Piemēram, uz ceļa ass un malās |
| Šķērsprofils | ≤ ± 1,0 % no paredzētā | Visā būvobjektā katrā joslā ik pēc 50 m |
| Platums | ≤ -5/+10 cm no paredzētā uz katru pusi no ceļa ass |
| Novietojums plānā | ≤ ± 7 cm no paredzētā | Visā būvobjektā raksturīgos punktos |
| Kārtas biezums(1)(noteikta biezuma kārtām) | ≤ -0,5/+1,5 cm no paredzētā(4) | Visā būvobjektā katrā joslā ik pēc 1000 m (3).Izurbjot katrā vietā 4 paraugus 10 cm diametrā (divus – būvdarbu veicējs, sekojoši darbu izpildei, divus – pasūtītājs) |
| Kārtas biezums(1)(izlīdzinošajām kārtām) | Nedrīkst būt mazāks kā norādīts būvprojektā |
| Garenlīdzenums un šķērlīdzenums dilumkārtai(ja neuzmēra ar lāzera profilogrāfu) | Attālums no kārtas virsmas līdz mērmalas plaknei nedrīkst pārsniegt 6 mm | Visā būvobjektā katrā joslā ik pēc 50 m |
| Līdzenums dilumkārtai, IRI: | Vidējā vērtība 20 m posmos: | Visā būvobjektā katrā joslā (3) |
| a) periodiskās uzturēšanas būvobjektos | ≤ 2,9 mm/m |
| b) jaunbūvēs, rekonstrukcijas vai renovācijas būvobjektos | ≤ 2,5 mm/m |
| Kārtas poru saturs(2)(mīkstajam asfaltam, ja paredzēts) | 4,0 – 8,0 % | Visā būvobjektā katrā joslā ik pēc 1000 m (3).Ieteikums paraugus noņemt ne ātrāk kā 28 dienas pēc asfalta kārtas uzbūvēšanas |
| Saķeres koeficients(dilumkārtām, ja nosedzošajā kārtā nav paredzēta virsmas apstrāde) | Vidējā vērtība 100 m posmos ≥ 0,48 | Visā būvobjektā katrā joslā.Ieteikums mērījumus veikt ne ātrāk kā 4 nedēļas pēc asfalta kārtas uzbūvēšanas  |

PIEZĪME(1) Urbtos paraugus nedrīkst ņemt tuvāk nekā 0,5 m no asfalta malas un 0,2 m no komunikāciju pieslēgumiem.

PIEZĪME(2) Urbtie paraugi katrā vietā jāņem paralēli kustības virzienam joslā. Jāņem 4 paraugi (sērija): A1; B1; A2; B2, tā, lai attālums starp urbumu asīm būtu ap 30 cm. Paraugus nedrīkst ņemt tuvāk nekā 0,5 m no asfalta malas un 0,2 m no garenšuves, darba šuves vai komunikāciju pieslēgumiem. Katra urbuma diametram jābūt ne mazākam par 10 cm. Paraugu ņemšanas vietas jāizvēlas tā, lai raksturotu vidējo joslā ieklātās asfalta kārtas kvalitāti. Novērtējumam jāaprēķina vidējais rezultāts no diviem paraugiem (1. un 2.). „A” paraugus noņem būvdarbu veicējs sekojoši darbu izpildei, „B” paraugus noņem pasūtītājs. „A” un „B” paraugu noņemšanas vietas dislokācija, ja paraugu noņemšana netiek veikta vienā laikā, var būt atšķirīga;

PIEZĪME(3) Mērījumus ar lāzera profilogrāfu, pasūtītāja „B” paraugu urbšanu un saķeres koeficienta mērījumus veic pasūtītājs. Pie paraugu noņemšanas drīkst piedalīties būvdarbu veicēja pārstāvis. Šādu pasūtītāja paraugu noņemšanas vai testēšanas vietas un apstākļu vēlāka apstrīdēšana vai neatzīšana nav atļauta. „A” paraugu urbšanu veic būvdarbu veicējs sekojoši darbu izpildei. „A” un „B” paraugu noņemšanas vietas dislokācija, ja paraugu noņemšana netiek veikta vienā laikā, var būt atšķirīga;

PIEZĪME(4) Ja vairāku slāņu seguma pamata vai saistes kārtas ieklāšanas laikā atsevišķos apgabaloskonstatēnepietiekamu kārtas biezumu, to var kompensēt attiecīgi palielinot nosedzošo kārtu biezumu.

19. Aukstā pārstrāde (reciklēšana)

Aukstās pārstrādes kārtai jābūt ar vienmērīgu virsmas tekstūru, bez izsvīdumiem vai citiem vizuāli konstatējamiem defektiem, no transporta slodzēm nedrīkst veidoties paliekošas deformācijas (risas, riteņu nospiedumi pēc apstāšanās). Jābūt nodrošinātai pilnīgai ūdens notecei no kārtas virsmas. Uzbūvētās kārtas kvalitātei jāatbilst šādām prasībām:

| Parametrs | Prasība | Izpildes laiks vai apjoms |
| --- | --- | --- |
| Virsmas augstuma atzīmes, ja paredzēts uzmērīt | ≤ ± 3cm no paredzētā | Visā būvobjektā vismaz trīs vietās šķērsprofilā ik pēc 50 m.Piemēram, uz ceļa ass un malās |
| Šķērsprofils | ≤ ± 1,0 % no paredzētā | Visā būvobjektā katrā joslā ik pēc 50 m |
| Platums | ≤ -5/+10 cm no paredzētā uz katru pusi no ceļa ass |
| Novietojums plānā | ≤ ± 7 cm no paredzētā | Visā būvobjektā raksturīgos punktos |
| Kārtas biezums(1) | Kārtām ar saistvielām:≤ -2/+5 cm no paredzētā;Kārtām bez saistvielām: Nedrīkst būt mazāks par paredzēto | Visā būvobjektā katrā joslā ik pēc 500 m.Izurbjot katrā vietā pa vienam paraugam 10 cm diametrā, mainot dislokāciju (joslas mala, vidus, garenšuve) |
| Garenlīdzenums un šķērlīdzenums,ja nosedzošajā kārtā paredzēta virsmas apstrāde un ja neuzmēra ar lāzera profilogrāfu | Attālums no kārtas virsmas līdz mērmalas plaknei nedrīkst pārsniegt 6 mm | Visā būvobjektā katrā joslā ik pēc 50 m |
| Līdzenums, IRI,ja nosedzošajā kārtā paredzēta virsmas apstrāde un ja uzmēra ar lāzera profilogrāfu | Vidējā vērtība 20m posmos ≤ 2,9 mm/m | Visā būvobjektā katrā joslā |
| Sablīvējums katram slānim (testējot darba izpildes laikā tūlīt pēc slāņa sablīvēšanas)(2) | ≥ 102 % no Proktora blīvuma vaiveicot dubulto slogošanu ar statisko plātni Eυ2/Eυ1≤2,3 | Visā būvobjektā katrā joslā ik pēc 1000 m, testēšanu veicot tajā pašā dienā, kad veikta aukstā pārstrāde, tūlīt pēc sablīvēšanas |
| Deformācijas modulis, ja nav lietotas saistvielas | Kopējais deformācijas modulis EV2 nedrīkst būt zemāks par būvprojektā paredzēto | Visā būvobjektā katrā joslā ik pēc 1000 m |

PIEZĪME(1) Urbtos paraugus nedrīkst ņemt tuvāk nekā 0,5 m no kārtas malas un 0,2 m no komunikāciju pieslēgumiem.

PIEZĪME (2) Jānosaka uzbūvētās kārtas tilpuma blīvums, kurš jāattiecina pret no kārtas noņemta parauga Proktora tilpuma blīvumu vai veicot dubulto slogošanu ar statisko plātni (Ev2/Ev1).

20. Virsmas apstrāde vai piesūcināta šķembu pamata nesošā kārta

Uzbūvētajai virsmas apstrādei vai piesūcinātu šķembu pamata nesošajai kārtai jābūt viendabīgai un ar vienmērīgu virsmas tekstūru, bez izsvīdumiem vai citiem vizuāli konstatējamiem defektiem. Uzbūvētās virsmas apstrādes vai piesūcinātu šķembu pamata nesošās kārtas kvalitātei jāatbilst tabulās izvirzītajām prasībām.

Piesūcināta šķembu pamata nesošās kārtas kvalitātes parametri, prasības un nosacījumi testēšanai un mērījumiem:

| Parametrs | Prasība | Izpildes laiks vai apjoms |
| --- | --- | --- |
| Virsmas augstuma atzīmes,ja paredzēts būvrojektā | ≤ ± 3 cm no paredzētā | Visā būvobjektā vismaz trīs vietās šķērsprofilā ik pēc 50 m, piemēram, uz ceļa ass un malās |
| Šķērsprofils | ≤ ± 1,0 % no paredzētā | Visā būvobjektā katrā joslā ik pēc 50 m |
| Platums | ≤ -5/+10 cm no paredzētā uz katru pusi no ceļa ass |
| Novietojums plānā | ≤ ± 7 cm no paredzētā | Visā būvobjektā raksturīgos punktos |
| Kārtas biezums(noteikta biezuma kārtām) | ≤ -1,5/+2,5 cm no paredzētā | Visā būvobjektā katrā joslā ik pēc 1000 m |

Virsmas apstrādes kvalitātes parametri, prasības un nosacījumi testēšanai un mērījumiem (uzmērot ne agrāk kā 2 nedēļas pēc darba pabeigšanas):

| Parametrs | Prasība | Izpildes laiks vai apjoms |
| --- | --- | --- |
| Platums | ≤ -5/+10 cm no paredzētā uz katru pusi no ceļa ass | Visā būvobjektā katrā joslā ik pēc 50 m |

21. Caurteku tīrīšana, remonts vai uzstādīšana

Caurtekai jābūt tīrai visā tās garumā, brīvai no sanesumiem un priekšmetiem. Gala sienām jābūt atraktām, atsedzot to augšējo virsmu un fasādes daļu līdz caurtekas gultnes apakšējai daļai. Ceļa nogāžu virsmai un darba laikā skartai teritorijai jābūt noplanētai atbilstošā slīpumā.

Jābūt nodrošinātai brīvai ūdens caurtecei un atvadei no caurtekas. Izpildīto caurtekas uzstādīšanas vai remonta (atbilstoši paredzētajam) darbu kvalitātei jāatbilst šādām prasībām:

| Parametrs | Prasība | Izpildes laiks vai apjoms |
| --- | --- | --- |
| Teknes augstuma atzīmes | ≤ ± 20 mm no paredzētā | Vismaz trīs vietās – ietecē, iztecē un caurtekas vidū |
| Caurtekas garums | ≤ ± 20 cm | Izmērot visu caurtekas garumu |
| Caurtekas formapolimēru un metāla caurtekām | Deformācija (% no caurtekas diametra):polimēru – ≤ 5 %;metāla – ≤ 1,5 %. | Testējot šaubu gadījumā par atbilstību |
| Novietojums plānā | ≤ ± 10 cm no paredzētā | Visā būvobjektā raksturīgos punktos |
| Galasienas novietojums | Fasādes plaknei jābūt paralēlai ceļa asij – pieļaujamā novirze galasienu malās ±5 cm.Pieļaujamā novirze no vertikālā līmeņa ± 10 mm. | Šaubu gadījumā par atbilstību |
| Nogāzes nostiprinājums | Jāatbilst paredzētajam | Šaubu gadījumā par atbilstību |
| Ieteces un izteces nostiprinājums | Jāatbilst paredzētajam | Šaubu gadījumā par atbilstību |

Neatbilstību gadījumā jāveic nepieciešamie labojumi prasību nodrošināšanai.

22. Konstrukciju nojaukšana vai demontāža

Jābūt nojauktām visām saskaņā ar būvprojektu paredzētajām inženierbūvēm un konstrukcijām. Nojaukšanas gaitā skartā vide jāatjauno, nodrošinot tās sākotnējo funkciju izpildi līdzvērtīgā vai labākā kvalitātē. Skartajai teritorijai jābūt atbilstoši sakārtotai un nolīdzinātai, nodrošinot ūdens noteci ārpus ceļa klātnes robežām.

23. Pasažieru platforma vai gājēju ietve

Jābūt nodrošinātai ūdens pilnīgai notecei no uzbūvētā seguma virsmas. Ja uzbūvēts asfalta segums, asfalta kārtai jābūt viendabīgai un ar vienmērīgu virsmas tekstūru, bez izsvīdumiem, bez segregācijas, plaisām vai citiem vizuāli konstatējamiem defektiem. Ja uzbūvēts betona bruģa (plātnīšu) segums, blakus esošo betona elementu virsmām jābūt vienā līmenī un betona elementu rindām šķērsvirzienā un garenvirzienā jābūt taisnām. Izpildītā darba kvalitātei jāatbilst šādām prasībām:

| Parametrs | Prasība | Izpildes laiks vai apjoms |
| --- | --- | --- |
| Šuvju un krāsu raksts, ja ir betona bruģa (plātnīšu) segums | Atbilstība projektam | Visā laukumā |
| Augstuma atzīmes | ≤ ± 2,0 cm no paredzētā  | Platformas raksturīgos punktos |
| Platformas platums, garums | ≤ ± 5 cm no paredzētā | Uzmērot katru platformas malu |
| Novietojums plānā | ≤ ± 5 cm no paredzētā | Platformas raksturīgos punktos |
| Līdzenums | Attālums no kārtas virsmas līdz mērmalas plaknei nedrīkst pārsniegt 6mm | Jebkurā vietā šaubu gadījumā par atbilstību |
| Šuves starp betona apmaļu akmeņiem | 1-3 mm | Jebkurā vietā šaubu gadījumā par atbilstību |
| Seguma pacēlums virs norobežojošas apmales | 5-10 mm | Jebkurā vietā šaubu gadījumā par atbilstību |
| Spraugas starp betona elementiem, ja paredzēts betona bruģa (plātnīšu) segums | ≤ 5 mm | Jebkurā vietā šaubu gadījumā par atbilstību |
| Augstumu starpība blakus esošiem ķieģeļiem, ja paredzēts betona bruģa (plātnīšu) segums | ≤ 5 mm | Jebkurā vietā šaubu gadījumā par atbilstību |

Neatbilstību gadījumā jāveic nepieciešamie pasākumi prasību nodrošināšanai.

24. Betona apmale

Uzstādītās vai nomainītās betona apmales izmēriem un novietojumam jāatbilst paredzētajam. Pieļaujamas novirzes novietojumam: plānā – ±5 cm; profilā – ±2 cm. Nav pieļaujamas blakus esošo betona apmales akmeņu salaidumu nesaistes plānā un profilā (virsmai un ārējai malai). Šuves starp betona apmaļu akmeņiem nedrīkst būt lielākas par 3 mm un mazākas par 1 mm. Darbs tā izpildes laikā un pēc tās kontrolējams vizuāli, šaubu gadījumā par atbilstību veicot nepieciešamos mērījumus. Neatbilstību gadījumā jāveic nepieciešamie pasākumi prasību nodrošināšanai.

25. Betona bruģa (plātnīšu) segums

Jābūt nodrošinātai ūdens pilnīgai notecei no uzbūvētā seguma virsmas. Blakus esošo betona elementu virsmām jābūt vienā līmenī, savukārt betona elementu rindām šķērsvirzienā un garenvirzienā jābūt taisnām. Izpildītā darba kvalitātei jāatbilst šādām prasībām:

| Parametrs | Prasība | Izpildes laiks vai apjoms |
| --- | --- | --- |
| Šuvju un krāsu raksts | Atbilstība projektam | Visā laukumā |
| Virsmas augstuma atzīmes, ja paredzēts uzmērīt | ≤ ± 2,0 cm no paredzētā  | Visā būvobjektā raksturīgos punktos |
| Šķērsprofils | ≤ ± 0,5 % no paredzētā | Visā būvobjektā katrā joslā ik pēc 200 m |
| Platums | ≤ ± 5 cm no paredzētā uz katru pusi no ceļa ass |
| Novietojums plānā | ≤ ± 5 cm no paredzētā | Visā būvobjektā raksturīgos punktos |
| Garenlīdzenums un šķērslīdzenums | Attālums no kārtas virsmas līdz mērmalas plaknei nedrīkst pārsniegt 6mm | Visā būvobjektā katrā joslā ik pēc 100 m |
| Seguma pacēlums virs norobežojošas apmales | 5-10 mm | Jebkurā vietā šaubu gadījumā par atbilstību |
| Spraugas starp betona elementiem | ≤ 5 mm | Jebkurā vietā šaubu gadījumā par atbilstību |
| Augstumu starpība blakus esošiem ķieģeļiem | ≤ 5 mm | Jebkurā vietā šaubu gadījumā par atbilstību |

26. Dabīgā akmens bruģa segums

Jābūt nodrošinātai ūdens pilnīgai notecei no uzbūvētā dabīgā akmens bruģa seguma virsmas. Izpildītā darba kvalitātei jāatbilst šādām prasībām:

| Parametrs | Prasība | Izpildes laiks vai apjoms |
| --- | --- | --- |
| Bruģa raksts, ja paredzēts | Atbilstība projektam | Visā būvobjektā |
| Blakus esošo bruģakmeņu rindu šķērsatstarpju nobīde | ≥ 5 cm | Jebkurā vietā šaubu gadījumā par atbilstību |
| Virsmas augstuma atzīmes, ja paredzēts uzmērīt | ≤ ± 2,0 cm no paredzētā  | Visā būvobjektā raksturīgos punktos |
| Šķērsprofils | ≤ ± 0,5 % no paredzētā | Visā būvobjektā katrā joslā ik pēc 200 m |
| Platums | ≤ ± 5 cm no paredzētā uz katru pusi no ceļa ass |
| Novietojums plānā | ≤ ± 5 cm no paredzētā | Visā būvobjektā raksturīgos punktos |
| Blakus esošo bruģakmeņu virsmas | Jābūt vienā līmenī | Visā būvobjektā |
| Spraugas starp bruģakmeņiem | 10 – 15 mm | Jebkurā vietā šaubu gadījumā par atbilstību |

27. Ceļa zīmes

Uzstādīto ceļa zīmju izvietojumam jāatbilst būvprojektā paredzētajam. Ceļa zīmes (vertikālā apzīmējuma) balstam jābūt vertikālam, nav pieļaujama tā viegla pagriešanās ap asi, izraušana vai noliekšanās no vertikālā stāvokļa, respektīvi, jābūt nodrošinātai balsta stabilitātei pašsvara, vēja slodžu, klimatisko u.c. apstākļu ietekmē. Lai nepieļautu ūdens iekļūšanu metāla caurulē, tai jābūt noslēgtai.

Ceļa zīmju (vertikālo apzīmējumu) un balstu veidam, formai, atstarošanas un citām īpašībām, kā arī ceļa zīmju (vertikālo apzīmējumu) ģeometrijai un novietojumam attiecībā pret ceļa brauktuvi jāatbilst būvprojektā paredzētajam.

28. Ceļa signālstabiņi

Uzstādīto signālstabiņu izmēriem un izvietojumam jāatbilst būvprojektā paredzētajam. Kļūda vertikālajā plaknē nedrīkst pārsniegt 5% no stabiņa augstuma, mērot no brauktuves malas līmeņa. Stabiņu rindai jābūt vizuāli plūdenai un atbilstošai ceļa ģeometrijai. Uzstādītajiem signālstabiņiem jābūt labi redzamiem un jāatbilst būvprojektā noteiktajām prasībām.

29. Drošības barjeras

Uzstādīto drošības barjeru veidam, ģeometrijai, papildaprīkojumam, novietojumam plānā u.c. jāatbilst būvprojektā paredzētajam.

30. Ceļa horizontālie apzīmējumi

Ceļa horizontālo apzīmējumu kvalitātei jāatbilst šādām prasībām:

| Parametrs | Prasība | Izpildes laiks vai apjoms |
| --- | --- | --- |
| Dislokācija | 1) Novietojuma novirze nedrīkst pārsniegt vairāk nekā 5 cm uz 15 m garenvirziena ceļa horizontālajiem apzīmējumiem vai nedrīkst atšķirties vairāk nekā 10 cm no paredzētā pārējiem ceļa horizontālajiem apzīmējumiem;2) nedrīkst būt redzami iepriekšējie ceļa horizontālie apzīmējumi vai apzīmējumi neparedzētos apgabalos | 1) Uzmēra katru ceļa horizontālā apzīmējuma veidu šaubu gadījumos par neatbilstību;2) visā posmā |
| Forma un izmērs  | Nedrīkst atšķirties vairāk nekā 5 % no paredzētā |
| Ceļa apzīmējuma spožuma koeficients (Qd) sausiem ceļa apzīmējumiem(1) | Balts apzīmējums:Klase Q2Qd ≥ 100 mcd/m2×lxDzeltens apzīmējums: Klase Q1Qd ≥ 80 mcd/m2×lx | Katru apzīmējuma veidu uzmēra 1 reizi 10 km posmā, vai veicot vismaz 2 mērījumus būvobjektā.Ar roku darbu ieklātajiem apzīmējumam uzmēra katru ceļa horizontālā apzīmējuma veidu, veicot vienu mērījumu ik 100 m2 vai katru 10 simbolu, veicot vismaz 2 mērījumus būvobjektā |
| Ceļa apzīmējuma atstarotā spožuma koeficients( RL) sausos apstākļos(1) | Balts apzīmējums:Klase R2RL ≥ 100 mcd/m2×lxDzeltens apzīmējums:Klase R1RL ≥ 80 mcd/m2×lx |
| Apzīmējuma virsmas slīdes pretestība asfaltamVirsmas apstrādei | Klase S1SRT ≥ 45 SRT vienībasKlase S0Nav noteikts |
| Krāsa | X,Y krāsu kordinātes sausiem ceļu apzīmējumiem | Uzmēra katru horizontālā apzīmējuma veidu, šaubu gadījumos par neatbilstību |

PIEZĪME(1) Segumos ar virsmas apstrādi vai profilētu ceļa apzīmējumu mērījumi jāveic ar mēraparātu, kas paredzēts veikt mērījumu pozīcijā H, kur H ir profila lielākais augstums.

Pasūtītājs ir tiesīgs jebkurā brīdī veikt ceļa horizontālo apzīmējumu kvalitātes testēšanu un mērījumus, nosūtot rezultātus būvdarbu veicējam. Ja konstatēta ceļa horizontālo apzīmējumu neatbilstība prasībām, būvdarbu veicējam iespējami īsā termiņā jāatjauno ceļa horizontālie apzīmējumi prasībām atbilstošā kvalitātē.

Satiksmes ministrs A. Matīss

Iesniedzējs: Satiksmes ministrs A. Matīss

Vīza: Valsts sekretārs K. Ozoliņš

2014.04.11. 15:20

5048

A. Granīta,

67028157, Andra.Granita@lvceli.lv